Forslag til RÅDETS FORORDNING om ændring af forordning (EØF) nr. 404/93 om den fælles markedsordning for bananer

(forelagt af Kommissionen)

BEGRUNDELSE

Efter vedtagelsen af Rådets forordning (EF) nr. 216/2001 af 29. januar 2001 om ændring af forordning (EØF) nr. 404/93 om den fælles markedsordning for bananer er der etableret mange intense kontakter med bananeksporterende lande samt med andre berørte parter. Dette samråd har ført til aftaler med USA og Ecuador om forvaltning af indførslen, indtil en ren toldordning træder kraft, senest den 1. januar 2006. Kommissionen vedtog i mellemtiden den 7. maj 2001 nye gennemførelsesbestemmelser til Rådets forordning (EØF) nr. 404/93 (Kommissionens forordning (EF) nr. 896/2001).

Ordningerne med USA og Ecuador er inddelt i to faser. Det drejer sig nu om at iværksætte anden fase, hvilket forudsætter en ændring af forordning (EØF) nr. 404/93. Denne ændring går i alt væsentligt ud på følgende:

- en mængde på 100 000 t vil blive overført fra kontingent C til kontingent B

- kontingent C vil blive forbeholdt indførsler fra AVS-lande.

Desuden tager forslaget til forordning efter ændringerne i told- og statistiknomenklaturen og den fælles toldtarif sigte på at ajourføre KN-koderne for de produkter, der er omfattet af den fælles markedsordning for bananer, og berigtige KN-koden for de produkter, som artikel 17 til 20 i forordning (EØF) nr. 404/93 gælder for.

I betragtning af ændringerne i landbrugsreglerne bør der endvidere fastsættes nærmere bestemmelser for finansiering af støtten til de producentorganisationer, der er fastsat i artikel 25 i forordning (EØF) nr. 404/93.

De foranstaltninger, der er nødvendige for gennemførelsen af forordning (EØF) nr. 404/93, bør vedtages i medfør af Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen.

2001/0187 (CNS)

Forslag til RÅDETS FORORDNING om ændring af forordning (EØF) nr. 404/93 om den fælles markedsordning for bananer

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen [1],

[1] EFT C ... af ..., s... .

under henvisning til udtalelse fra Europa-Parlamentet [2],

[2] EFT C ... af ..., s... .

under henvisning til udtalelse fra Det Økonomiske og Sociale Udvalg [3], og

[3] EFT C ... af ..., s... .

ud fra følgende betragtninger:

(1) Efter ændringerne i told- og statistiknomenklaturen og den fælles toldtarif bør KN-koderne for de produkter, der er omfattet af den fælles markedsordning for bananer, ajourføres, og KN-koden for de produkter, som artikel 17 til 20 i forordning (EØF) nr. 404/93 [4] gælder for, berigtiges.

[4] EFT L 47 af 25.2.1993, s. 1. Forordningen er senest ændret ved forordning (EF) nr. 216/2001 (EFT L 31 af 2.2.2001, s. 2).

(2) Der er etableret mange intense kontakter med både leverandørlandene og andre berørte parter for at løse de uoverensstemmelser, der er opstået som følge af den importordning, der blev fastsat ved forordning (EØF) nr. 404/93, og for at tage hensyn til konklusionerne fra det panel, der blev nedsat i forbindelse med Verdenshandelsorganisationens (WTO) ordning for bilæggelse af tvister.

(3) Ifølge artikel 18 i forordning (EØF) nr. 404/93 åbnes der for alle oprindelser et autonomt toldkontingent C på 850 000 t til en toldsats på 300 EUR/t med en toldpræference på 300 EUR/t for indførsel af bananer med oprindelse i AVS-landene parallelt med det toldkontingent A på 2 200 000 t, der er konsolideret i Verdenshandelsorganisationen (WTO), og tillægstoldkontingentet B på 353 000 t. Mængderne for de forskellige kontingenter bør ændres for at udvide adgangen til bananer med oprindelse i tredjelande og samtidig sikre adgang til en særlig mængde bananer med oprindelse i AVS-lande.

(4) Som følge af ændringerne i landbrugsreglerne og i analogi med medfinansieringen af støtten til producentsammenslutninger som fastsat i artikel 14, stk. 2, i Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager [5], senest ændret ved forordning (EF) nr. 2699/2000 [6], bør det fastsættes, at EF's tilskud til støtten til producentorganisationerne som fastsat i artikel 6 i forordning (EØF) nr. 404/93 finansieres af EUGFL, Garantisektionen, for producentorganisationer, der vil blive oprettet indtil den 31. december 2006. Da de pågældende områder henhører under mål 1, bør der for denne støtte fastsættes samme sats for EF-medfinansiering som for støtten i artikel 14, stk. 2, i forordning (EF) nr. 2200/96 for mål 1-områder.

[5] EFT L 297 af 21.11.1996, s. 1.

[6] EFT L 311 af 12.12.2000, s. 9.

(5) Bestemmelserne om komitologi i forordning (EØF) nr. 404/93 bør tilpasses. De foranstaltninger, der er nødvendige for gennemførelsen af forordning (EØF) nr. 404/93, bør vedtages i medfør af Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen [7] -

[7] EFT L 184 af 17.7.1999, s. 23.

UDSTEDT FØLGENDE FORORDNING:

Artikel 1

I forordning (EØF) nr. 404/93 foretages følgende ændringer:

1) Artikel 1 affattes således:

"Artikel 1

1. Der indføres en fælles markedsordning for bananer.

2. Den fælles markedsordning gælder for følgende produkter:

KN-koder // Varebeskrivelse

0803 00 19

ex 0803 00 90

ex 0812 95 90

ex 0813 50 99

1106 30 10

ex 2006 00 99

ex 2007 10 99 // Bananer, friske, med undtagelse af pisang

Bananer, tørrede, med undtagelse af pisang

Foreløbigt konserverede bananer

Blandinger med indhold af tørrede bananer

Mel, semulje og pulver af bananer

Bananer tilberedt med sukker

Homogeniserede tilberedninger af bananer

ex 2007 99 39

ex 2007 99 58

ex 2007 99 98 // Syltetøj, gelé, marmelade, puré eller mos af bananer

ex 2008 92 14

ex 2008 92 18

ex 2008 92 34

ex 2008 92 38

ex 2008 92 59

ex 2008 92 74

ex 2008 92 78

ex 2008 92 93

ex 2008 92 96

ex 2008 92 98 // Blandinger med indhold af bananer, tilberedt eller konserveret på anden måde

ex 2008 99 28

ex 2008 99 34

ex 2008 99 37

ex 2008 99 40

ex 2008 99 49

ex 2008 99 68

ex 2008 99 99 // Bananer, tilberedt eller konserveret på anden måde

ex 2009 80 35

ex 2009 80 38

ex 2009 80 79

ex 2009 80 86

ex 2009 80 89

ex 2009 99 90 // Banansaft

ex 2009 90 21

ex 2009 90 29

ex 2009 90 51

ex 2009 90 59

ex 2009 90 94

ex 2009 90 96

ex 2009 90 98 // Banansaft i blandinger

3. Produktionsåret strækker sig fra den 1. januar til den 31. december."

2) Artikel 16, stk. 1, affattes således:

"1. Nærværende artikel og artikel 17 til 20 gælder for indførsel af friske produkter henhørende under KN-kode 0803 00 19, indtil satsen i den fælles toldtarif for disse produkter træder i kraft, dog senest den 1. januar 2006, idet denne sats fastsættes efter proceduren i artikel XXVIII i den almindelige overenskomst om told og udenrigshandel (GATT)."

3) Artikel 18 affattes således:

"Artikel 18

1. Hvert år åbnes der fra 1. januar følgende toldkontingenter:

a) et toldkontingent på 2 200 000 tons nettovægt, benævnt 'kontingent A'

b) et tillægstoldkontingent på 453 000 tons nettovægt, benævnt 'kontingent B'

c) et autonomt toldkontingent på 750 000 tons nettovægt, benævnt 'kontingent C'.

Toldkontingent A og B åbnes for indførsel af produkter med oprindelse i alle tredjelande.

Toldkontingent C åbnes for indførsel af produkter med oprindelse i AVS-lande.

Kommissionen kan på grundlag af en aftale med de medlemmer af Verdenshandelsorganisationen WTO, som har en væsentlig interesse i at levere bananer, fordele kontingent A og kontingent B mellem leverandørlandene.

2. I forbindelse med kontingent A og B opkræves der en told på 75 EUR pr. ton for indførsel af bananer fra andre tredjelande end AVS-lande. Produkter med oprindelse i AVS-landene indføres toldfrit.

3. I forbindelse med toldkontingent C indføres produkterne toldfrit.

4. En toldpræference på 300 EUR pr. ton gælder for indførsel af produkter med oprindelse i AVS-lande.

5. De toldbeløb, der er fastsat i denne artikel, omregnes til national valuta ved hjælp af den kurs, der gælder for de pågældende produkter i forbindelse med den fælles toldtarif.

6. Det tillægstoldkontingent, der er fastsat i stk. 1, litra b), kan forhøjes, når efterspørgslen i Fællesskabet stiger, på grundlag af en prognose for produktion, forbrug, indførsler og udførsler.

Fastsættelsen af prognosen samt forhøjelsen af tillægstoldkontingentet sker efter proceduren i artikel 27.

7. Hvis forsyningen af fællesskabsmarkedet påvirkes af usædvanlige forhold, der influerer på vilkårene for produktion eller indførsel, træffer Kommissionen de fornødne særlige foranstaltninger efter proceduren i artikel 27.

I sådanne tilfælde kan tillægstoldkontingent B tilpasses på grundlag af den i stk. 6 nævnte prognose. De særlige foranstaltninger kan fravige de bestemmelser, der er vedtaget i henhold til artikel 19, stk. 1. De skal sikre tredjelandene ligebehandling.

8. De mængder af bananer, der genudføres fra Fællesskabet, afskrives ikke på de tilsvarende toldkontingenter."

4) Artikel 25 affattes således:

"Artikel 25

1. De i artikel 12 og 13 fastsatte foranstaltninger betragtes som interventioner til regulering af landbrugsmarkederne, jf. artikel 1, stk. 2, litra b), i Rådets forordning (EF) nr. 1258/1999 af 17. maj 1999 om finansiering af den fælles landbrugspolitik [8].

[8] EFT L 160 af 26.6.1999, s. 103.

2. Udgifterne i forbindelse med støtte, som medlemsstaterne yder i henhold til artikel 6, betragtes som interventioner til regulering af landbrugsmarkederne, jf. artikel 1, stk. 2, litra b), i forordning (EF) nr. 1258/1999. Disse udgifter er støtteberettiget for de producentorganisationer, der vil blive oprettet indtil den 31. december 2006. Fællesskabet medfinansierer 75% af de støtteberettigede offentlige udgifter.

3. De i artikel 10 fastsatte foranstaltninger medfinansieres af EUGFL, Udviklingssektionen.

4. Gennemførelsesbestemmelserne til denne artikel og navnlig fastlæggelsen af de betingelser, der skal opfyldes, inden Fællesskabets medfinansiering kan udbetales, vedtages efter proceduren i artikel 27."

5) Artikel 26 udgår.

6) Artikel 27 affattes således:

"Artikel 27

1. Kommissionen bistås af en komité, Forvaltningskomitéen for Bananer (i det følgende benævnt "komitéen").

2. Når der henvises til denne artikel, anvendes artikel 4 og 7 i afgørelse 1999/468/EF.

3. Det i artikel 4, stk. 3, i afgørelse 1999/468/EF omhandlede tidsrum fastsættes til en måned.

4. Komitéen vedtager sin forretningsorden."

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Artikel 1, nr. 3, anvendes fra den 1. januar 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

>TABELPOSITION>